CELEX: 32017R1501
Language: fi
Date: 2017-08-24 00:00:00
Title: Neuvoston asetus (EU) 2017/1501, annettu 24 päivänä elokuuta 2017, Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta

26.8.2017   
            
            
               FI
            
            
               Euroopan unionin virallinen lehti
            
            
               L 221/1
            
         NEUVOSTON ASETUS (EU) 2017/1501,
   annettu 24 päivänä elokuuta 2017,
   Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta 27 päivänä toukokuuta 2016 annetun neuvoston päätöksen (YUTP) 2016/849 (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EY) N:o 329/2007 (2) pannaan täytäntöön päätöksessä (YUTP) 2016/849 säädetyt toimenpiteet.
            
         
               (2)
            
            
               Asetuksen (EY) N:o 329/2007 liitteessä IV luetellaan pakotekomitean tai Yhdistyneiden kansakuntien turvallisuusneuvoston nimeämät henkilöt, yhteisöt ja elimet, joita asetuksessa tarkoitettu varojen ja taloudellisten resurssien jäädyttäminen koskee.
            
         
               (3)
            
            
               Asetuksen (EY) N:o 329/2007 liitteessä V luetellaan neuvoston nimeämät henkilöt, yhteisöt ja elimet, joita ei ole lueteltu liitteessä IV ja joita asetuksessa tarkoitettu varojen ja taloudellisten resurssien jäädyttäminen koskee.
            
         
               (4)
            
            
               Yhdistyneiden kansakuntien (YK) turvallisuusneuvosto hyväksyi 5 päivänä elokuuta 2017 päätöslauselman 2371 (2017), jolla se määrää uusia Pohjois-Koreaan kohdistuvia toimenpiteitä. YK:n turvallisuusneuvosto muun muassa lisäsi yhdeksän luonnollista henkilöä ja neljä oikeushenkilöä niiden henkilöiden ja yhteisöjen luetteloon, joihin kohdistetaan rajoittavia toimenpiteitä. Lisäksi YK:n turvallisuusneuvosto myönsi kahdelle oikeushenkilölle, Foreign Trade Bankille (FTB) ja Korean National Insurance Companylle (KNIC), vapautuksen toimenpiteistä.
            
         
               (5)
            
            
               Uudet toimenpiteet pannaan täytäntöön komission täytäntöönpanoasetuksella (EU) 2017/1457 (3), jolla asianomaisten luonnollisten henkilöiden ja oikeushenkilöiden nimet sisällytetään asetuksen (EY) N:o 329/2007 liitteeseen IV. Koska yksi oikeushenkilö, KNIC, oli aiemmin sisällytetty asetuksen (EY) N:o 329/2007 liitteeseen V, se olisi nyt poistettava siitä.
            
         
               (6)
            
            
               Neuvoston päätöksellä (YUTP) 2017/1504 (4) muutettiin päätöstä (YUTP) 2016/849 sellaisten tapausten huomioon ottamiseksi, joissa FTB:hen ja KNIC:iin kohdistuvia rajoittavia toimenpiteitä ei päätöslauselman 2371 (2017) mukaan sovelleta.
            
         
               (7)
            
            
               Asetus (EY) N:o 329/2007 olisi näin ollen muutettava tämän mukaisesti,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 329/2007 seuraavasti:
   
               1)
            
            
               Korvataan 8 a artikla seuraavasti:
               ”8 a artikla
               ”Edellä 6 artiklan 1 ja 4 kohdassa säädettyjä kieltoja ei sovelleta Foreign Trade Bankille eikä Korean National Insurance Companylle (KNIC) kuuluviin tai niiden saataville asetettuihin varoihin ja taloudellisiin resursseihin siltä osin kuin kyseiset varat ja taloudelliset resurssit on tarkoitettu yksinomaan Pohjois-Koreassa sijaitsevan diplomaatti- tai konsuliedustuston virallisiin tarkoituksiin tai Yhdistyneiden kansakuntien toteuttamaan tai sen kanssa koordinoituun humanitaariseen avustustoimintaan.”.
            
         
               2)
            
            
               Korvataan 11 c artikla seuraavasti:
               ”11 c artikla
               Liitteessä II luetelluilla verkkosivuilla mainittu jäsenvaltion toimivaltainen viranomainen voi YK:n turvallisuusneuvoston päätöslauselmista 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2017) ja 2371 (2017) johtuvista kielloista poiketen antaa YK:n turvallisuusneuvoston päätöslauselman 2321 (2016) 46 kohdan mukaisesti luvan mille tahansa toimille, jos pakotekomitea on tapauskohtaisesti todennut, että ne ovat välttämättömiä, jotta voidaan helpottaa Pohjois-Koreassa avustus- ja hätäaputoimia toteuttavien kansainvälisten ja valtioista riippumattomien järjestöjen työtä Pohjois-Korean siviiliväestön hyväksi.”.
            
         
               3)
            
            
               Muutetaan asetuksen (EY) N:o 329/2009 liite V tämän asetuksen liitteen mukaisesti.
            
         2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä elokuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL L 141, 28.5.2016, s. 79.
   
      (2)  Neuvoston asetus (EY) N:o 329/2007, annettu 27 päivänä maaliskuuta 2007, Korean demokraattiseen kansantasavaltaan kohdistuvista rajoittavista toimenpiteistä (EUVL L 88, 29.3.2007, s. 1).
   
      (3)  Komission täytäntöönpanoasetus (EU) 2017/1457, annettu 10 päivänä elokuuta 2017, Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta (EUVL L 208, 11.8.2017, s. 33).
   
      (4)  Neuvoston päätös (YUTP) 2017/1504, annettu 24 päivänä elokuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta (katso tämän virallisen lehden sivu 22).
   
      LIITE
      Poistetaan asetuksen (EY) N:o 329/2007 liitteessä V olevasta d kohdasta seuraava:
      
         
                      
                  
                  
                     ”Nimi (ja mahdolliset peitenimet)
                  
                  
                     Tunnistamistiedot
                  
                  
                     Perusteet
                  
               
                     1.
                  
                  
                     Korea National Insurance Corporation (KNIC) ja sen konttorit (alias Korea Foreign Insurance Company)
                  
                  
                     Haebangsan-dong, Central District, Pjongjang, Korean demokraattinen kansantasavalta
                     Rahlstedter Strasse 83 a, 22149 Hamburg
                     Korea National Insurance Corporation of Alloway, Kidbrooke Park Road, Blackheath, London SE30LW
                  
                  
                     Korea National Insurance Corporation (KNIC) on valtion omistama ja valtion määräysvallassa oleva yhtiö, joka tuottaa merkittäviä tuloja, myös valuuttatuloja, joita voidaan käyttää Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien edistämiseen. Lisäksi Pjongjangissa sijaitseva KNIC:n päätoimipaikka on yhteydessä Korean työväenpuolueen virasto 39:ään, joka on nimetty yhteisö.”